התאכזבת משירות המודעות הקודם שהשתמשת בו וברצונך להרשם למערכת גוגל אדסנס ? ההרשמה למערכת גוגל אדסנס אינה מסובכת כלל, אך עליך לשים לב למספר דברים קודם להרשמה למערכת גוגל אדסנס. כיום, המדיניות הרשמית של מערכת גוגל אדסנס היא שאסור להציב מודעות גוגל אדסנס באתרים הכתובים בשפות שגוגל אינה תומכת בהן ( למשל, עברית ). אם זאת, ניתן לראות כי אתר זה ואתרים אחרים מציבים מודעות גוגל אדסנס באתרים בעברית ומקבלים על כך תשלום מלא. מאמר זה יעסוק בשלבים הקודמים להרשמה למערכת גוגל אדסנס ובתהליך ההרשמה עצמו.
במידה ואתה מעוניין להרשם למערכת גוגל אדסנס ולהציג מודעות באתרך עליך לבצע את הפעולות הבאות :
על מנת להציג מודעות אדסנס בעברית ולקבל תשלום עליך להמיר את כל אתרך לשיטת הצגת הנתונים הרצויה לגוגל והיא UTF-8. מכיוון שנושא זה רחב מספיק, הקדשתי לו את המאמר "הצגת מודעות גוגל אדסנס בעברית" שנמצא באיזור המאמרים.
במידה ולא תצליח להמיר את אתרך ל-UTF-8 אין טעם כי תמשיך לקרוא את המדריך הזה משום שכיום רק עמודים המקודדים בקידוד UTF-8 יכולים להציג מודעות גוגל אדסנס המזכות אותך בתשלום. במידה ותרשם בהצלחה אך לא תמיר את אתרך לקידוד המתאים, המודעות שיוצגו באתרך יהיו מודעות כלליות המשמשות כ"שירות לציבור" שעליהן אתה לא מקבל תשלום.
כאמור גוגל אדסנס אינה תומכת בעברית בצורה רשמית ולכן על מנת להרשם למערכת עליך להגיש אתר בשפה נתמכת ( למשל, אנגלית ). האתר צריך להכיל בין 5 ל- 10 עמודים בעלי תוכן ממשי ואמיתי בשפה הנתמכת. על מנת להקל על עצמך באפשרותך להוריד עיצובים מוכנים לאתרך מ - OSWD. אתר OSWD הוא מאגר העיצובים המוכנים הגדול ביותר ברשת, עיצובים אלה מותאמים לתקן ומבוססים בדרך כלל על קובץ CSS חיצוני המאפשר לך לשלוט על העיצוב בצורה נוחה - לדעתי ניתן למצוא שם מספר עיצובים מקצועיים מאוד שניתן להתאימם לפי הצרכים בקלות. כמו כן, את תוכן האתר תוכל לקבל מאתרים שונים ברשת המציעים לך מאמרים חופשיים. מאגרי מאמרים שכאלה לא חסר וניתן למצוא אותם בחיפוש אחר "free articles" בגוגל.
כעת כאשר אתה מצוייד באתר הכתוב בשפה נתמכת, הרשם עימו למערכת גוגל אדסנס. על מנת להירשם לגוגל אדסנס עליך ללחוץ על הכפתור בתפריט האתר בצד ימין. במידה ואינך שולט בשפה האנגלית או שאינך מבין בצורה מלאה מה בדיוק דורשים ממך למלא, אלה הם הפרטים שעליך להכניס במהלך ההרשמה. ההסבר ניתן לפי העיקרון הבא - הדרישה מצד גוגל ( באנגלית ) - תרגום חופשי - הסבר הדרישה.
Account type - סוג החשבון - עליך לבחור האם סוג החשבון שלך הוא פרטי או עסקי. באופן כללי, אם בבעלותך עסק עם יותר מ-20 עובדים עליך לבחור בסוג חשבון עסקי - ולהיפך. חשוב לציין כי אין כל הבדל בין האופציות שניתנות בפאנל הניהול וההבדל היחיד הוא בתשלום שיעשה על שם החברה ( חשבון עסקי ) או על שם האדם שנרשם ( חשבון פרטי ).
Country or territory - מדינה - עליך לבחור את המדינה שבה אתה גר. בדרך כלל, ישראל.
Website URL - כתובת האתר - עליך להכניס את כתובת האתר העיקרי שלך שישתמש במערכת גוגל אדסנס - בשדה זה עליך להכניס את האתר שיצרת בשפה הנתמכת. חשוב לציין כי לאחר מכן תוכל להוסיף את המודעות לכל אתר אחר ( גם עברי ) שיש לך ולנהל את כולם בעזרת חשבון אחד.
Website language: - שפת האתר - עליך לבחור את שפת האתר העיקרי שלך. לדוגמא, במידה והקמת אתר בשפה האנגלית - בחר אנגלית.
Product - מוצרים - בדרך כלל שני תיבות הבחירה מסומנות, השאר אותן כך ותוכל להציב מודעות ולהשתתף בחיפוש ע"י גוגל.
Payee name - שם מקבל התשלום - עליך להכניס את שמך הפרטי ושם משפחתך. השם שתכניס בשדה זה יופיע על הצ'ק העתידי שלך, כך שעל מנת למנוע אי נעימות, הכנס את שמך האמיתי ופרטיך האמיתיים בשדות הבאים.
Address line 1 - כתובת - עליך להכניס את הכתובת הפעילה שלך.
Address line 2 - כנ"ל. נכון להיות זאת אופציית רשות.
City - עיר - עליך להכניס את שם העיר שלך.
State, province or region - מדינה, מחוז או איזור - לא רלוונטי לגולשים ישראלים, השאר זאת ריק.
Zip or postal code - מיקוד - עליך להכניס את המיקוד שלך.
Phone - טלפון - עליך להכניס את הטלפון שלך ליצירת קשר במקרה חירום.
Fax (optional) - עליך להכניס את הפקס שלך במידה ואתה מעוניין בכך. נכון להיות זאת אופציית רשות.
Email address - כתובת דואר אלקטרוני - עליך להכניס את כתובת הדואר האלקטרוני הפעילה שלך לשימוש שוטף עם פאנל הניהול של מערכת גוגל אדסנס.
Password - עליך להכניס את הסיסמא שלך. הסיסמא צריכה להיות בעלת לפחות 7 תווים ולהכיל אותיות ומספרים יחד. חשוב לציין כי גוגל לא שולחת לך את הסיסמא אף פעם, כך שאם אתה לא רוצה "להזכיר" אותה לעצמך בכל פעם, רשום אותה על דף.
Re-enter password - חזור על הסיסמא שהקשת קודם לכן.
Email preference - עדיפות דואר אלקטרוני - באפשרותך לבחור האם לקבל הודעות, עידכונים וטיפים מן מערכת גוגל. אישית, הייתי משאיר את התיבה כמסומנת.
זהו, סיימת. על מנת שלא יהיו הפתעות, לפני שליחת הטופס בדוק ואמת את הפרטים שהכנסת בשדות הנ"ל.
כעת עליך להמתין לאישור אתרך ע"י מערכת גוגל. האישור מתבצע על ידי אדם שבודק את האתר שנרשמת עימו ולכן פעולה זו יכולה לקחת בין מספר שעות ועד מספר ימים. ישנן דיווחים ממשתמשים לכאן ולכאן. במידה ואישרו את אתרך תוכל להציב את המודעות באתרך האנגלי, העברי או בכל אתר אחר שיש לך ואתה לא נדרש להרשם בכל פעם מחדש על מנת להוסיף אתרים חדשים. כמובן, שכמו שנאמר קודם לכן במידה ותהיה מעוניין להציג מודעות בעברית עליך לקודד את אתרך בקידוד UTF-8.
לסיכום, בתור גולש מתחיל יש לך עוד הרבה עבודה ודרך ארוכה עד שתוכל להרוויח כסף רב. אני ממליץ לך להמשיך ולקרוא את כל המאמרים שיש באיזור המאמרים על מנת ללמוד כיצד לשפר ולהגדיל את הכנסותיך מן אתרך ומשירות גוגל אדסנס.